CELEX: 32005R0941
Language: lt
Date: 2005-05-30 00:00:00
Title: 2005 m. gegužės 30 d. Tarybos reglamentas (EB) Nr. 941/2005, iš dalies keičiantis Reglamentą (EB) Nr. 1868/94, nustatantį bulvių krakmolo gamybos kvotų sistemą

22.6.2005   
            
            
               LT
            
            
               Europos Sąjungos oficialusis leidinys
            
            
               L 159/1
            
         TARYBOS REGLAMENTAS (EB) Nr. 941/2005
   2005 m. gegužės 30 d.
   iš dalies keičiantis Reglamentą (EB) Nr. 1868/94, nustatantį bulvių krakmolo gamybos kvotų sistemą
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento (1) nuomonę,
   kadangi:
   
               (1)
            
            
               Tarybos reglamento (EB) Nr. 1868/94 (2) 2 straipsnio 1 dalyje nustatomos valstybėms gamintojoms skiriamos kvotos bulvių krakmolo gamybai 2002–2003, 2003–2004 ir 2004–2005 prekybos metams.
            
         
               (2)
            
            
               Laikantis Reglamento (EB) Nr. 1868/94 3 straipsnio 2 dalies, valstybėms narėms reikia paskirstyti kvotas ateinantiems trejiems prekybos metams, remiantis Komisijos ataskaita Tarybai. Tam reikėtų atsižvelgti į neseniai įvykusius pokyčius bendrojoje žemės ūkio politikoje ir į Bendriją 2004 m. gegužės 1 d. įstojusių valstybių narių gamybą. Kol nėra žinomi poveikio minėtame gamybos sektoriuje rezultatai, ateinantiems dvejiems metams reikėtų skirti 2004–2005 m. buvusias kvotas.
            
         
               (3)
            
            
               Valstybės narės gamintojos turi visoms bulvių krakmolo gamybos įmonėms dviejų metų laikotarpiui paskirstyti kvotas, 2004–2005 prekybos metams nustatytų kvotų pagrindu.
            
         
               (4)
            
            
               Bulvių krakmolo gamybos įmonėms, 2004–2005 m. viršijusioms nustatytą dalinę kvotą, 2005–2006 prekybos metų kvota turi būti sumažinta kiekiais, kuriais buvo dalinė kvota buvo viršyta, kaip numatyta Reglamento (EB) Nr. 1868/94 6 straipsnio 2 dalyje.
            
         
               (5)
            
            
               Todėl reikėtų iš dalies pakeisti Reglamentą (EB) Nr. 1868/94.
            
         
               (6)
            
            
               Europos ekonomikos ir socialinių reikalų komitetas pateikė savo nuomonę (3),
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1868/94 2 ir 3 straipsniai pakeičiami taip:
   
      „2 straipsnis
      1.   2005–2006 ir 2006–2007 prekybos metams valstybėms narėms, gaminančioms bulvių krakmolą, kvotos paskirstomos kaip nurodyta priede.
      2.   Kiekviena priede nurodyta valstybė narė gamintoja jai skirtas kvotas paskirsto bulvių krakmolo gamybos įmonėms 2005–2006 ir 2006–2007 prekybos metams, remdamasi 2004–2005 metais krakmolo gamybos įmonėms suteiktomis dalinėmis kvotomis, su sąlyga, kad tai neprieštarauja antrosios pastraipos nuostatoms.
      Kiekvienai gamybos įmonei 2005–2006 prekybos metams suteiktos dalinės kvotos turi būti perskaičiuotos, atsižvelgiant į 2004–2005 prekybos metams nustatytos dalinės kvotos viršijimą, kaip numatyta 6 straipsnio 2 dalyje.
      3 straipsnis
      1.   Ne vėliau kaip 2006 m. rugsėjo 30 d. Komisija Tarybai pateikia ataskaitą apie kvotų paskirstymą Bendrijoje kartu su atitinkamais pasiūlymais. Šioje atskaitoje atsižvelgiama į galimus mokėjimų bulvių augintojams pokyčius ir į bulvių krakmolo bei grūdų krakmolo rinkos pokyčius.
      2.   Ne vėliau kaip 2006 m. gruodžio 31 d. Taryba, vadovaudamasi Sutarties 37 straipsniu, svarsto Komisijos pasiūlymus, remdamasi 1 dalyje minima Komisijos ataskaita.
      3.   Ne vėliau kaip 2007 m. sausio 31 d. valstybės narės informuoja suinteresuotuosius apie sektoriaus klausimais priimtas išsamias taisykles.“.
   
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. liepos 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gegužės 30 d.
      
         
            Tarybos vardu
         
         
            Pirmininkas
         
         F. BODEN
      
   
   
      (1)  Nuomonė pareikšta 2005 m. gegužės 11 d. (dar nepaskelbta Oficialiajame leidinyje).
   
      (2)  OL L 197, 1994 7 30, p. 4. Reglamentas su paskutiniais pakeitimais, padarytais 2003 m. Stojimo aktu.
   
      (3)  Nuomonė pareikšta 2005 m. kovo 9 d. (dar nepaskelbta Oficialiajame leidinyje).
   PRIEDAS
   KVOTŲ PASKIRSTYMAS 2005–2006 IR 2006–2007 PREKYBOS METAMS
   
               (tonos)
            
         
               Čekijos Respublika
            
            
               33 660
            
         
               Danija
            
            
               168 215
            
         
               Vokietija
            
            
               656 298
            
         
               Estija
            
            
               250
            
         
               Ispanija
            
            
               1 943
            
         
               Prancūzija
            
            
               265 354
            
         
               Latvija
            
            
               5 778
            
         
               Lietuva
            
            
               1 211
            
         
               Nyderlandai
            
            
               507 403
            
         
               Austrija
            
            
               47 691
            
         
               Lenkija
            
            
               144 985
            
         
               Slovakija
            
            
               729
            
         
               Suomija
            
            
               53 178
            
         
               Švedija
            
            
               62 066
            
         
               Iš viso
            
            
               1 948 761